Narva







              14.12.2006. a   nr 230
Sadama tee 9 maaüksuse munitsipaalomandisse taotlemine
1.  Asjaolud ja menetluse käik 

Vastavalt Narva Linnavolikogu 28.11.2001.a määrusega nr 92/49 kehtestatud üldplaneeringule moodustatakse maaüksus Sadama tee 9 pindalaga 26 251 m2 ja sihtotstarbega sotsiaalmaa.

Maa-alal planeeritakse puhketsooni rajamist.
Projekt “Olemasolevate puhkeparkide heakorrastamine ja uute rajamine” on sisse kantud Narva linna Arengukava 2004 - 2007 realiseerimiskavasse - punkt 3.1 „Elukeskkonna kvaliteedi tõstmine” alapunktid 1.7 ja 1.11.

2.  Õiguslikud järeldused 

Linnavolikogu otsuse eelnõu ettevalmistamise aluseks on Maareformi seaduse § 25 lõige 1, 

§ 28 lõike 1 punkt 4, Narva Linnavolikogu 28.11.2001.a määrusega nr 92/49 kehtestatud linna üldplaneering, Narva Linnavolikogu 30.09.2004 määrusega nr 44/40(muudetud 28.09.2006.a määrusega nr 40) vastu võetud  Narva linna Arengukava 2004 – 2007, Kohaliku omavalitsuse korralduse seaduse § 22 lõike 1 punkt 37, Vabariigi Valitsuse  02.06.2006.a  määrus nr 133 “Maa munitsipaalomandisse andmise kord”, 
Maareformi seaduse § 25 lg 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa. 

Maareformi seaduse  28 lõike 1 punkti 4 kohaselt antakse munitsipaalomandisse sotsiaalmaa.

Narva Linnavolikogu 28.novenbri 2001 määrusega nr 92/49 kehtestatud linna üldplaneering määrab territooriumi kasutamise juhtfunktsiooni.

Narva Linnavolikogu 30.09.2004 määrusega nr 44/40 (muudetud 28.09.2006.a määrusega nr 40) vastu võetud  Narva linna Arengukava 2004 – 2007 määratleb kohaliku omavalitsuse tegevuse suunad.

Kohaliku omavalitsuse korralduse seaduse § 22 lõike 1 punkti 37 kohaselt volikogu ainupädevusse kuuluvad muud seadusega antud küsimused.

Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.

3.  otsus

Taotleda üleandmist Narva linna munitsipaalomandisse Sadama tee 9 maaüksus (lisa1), pindalaga 26 251 m2 ja sihtotstarbega sotsiaalmaa.

4.  Rakendussätted

4.1 Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

